ལན།སེང་རྡོར།ཁོ་བོས་ཤོབ་ཀྱི་ཕུང་བོ་བརྒྱད་ཁྲི་བཞི་སྟོངཞེས་པའི་རྩོམ་དེར་འདི་འདྲ་ཟེར་སོང་ཡོད།ནང་ཁོག་དང་སྐྱི་པགས་མ་ཚོར་པར་བརྗེ་བཞིན་པའི་ཆོས་ལུགས་ཀྱི་ཤི་འཕྲོ་ཡལ་འཕྲོ་ཞིག་དུས་རྟག་ཏུ་ཡོད་ཀྱང་སྲིད་དོཅེས་པ་སོགས་ཏེ།དེའི་དོན་ནི་དག་པའི་ཞིང་ཁམས་སོགས་ལ་འགྲོ་བྱེད་ཀྱི་ལྷའི་ཆོས་ལུགས་ཤིག་གང་དུའང་གནས་སྡོད་མི་སྲིད་རུང་།མིའི་ལྷན་སྐྱེས་ཀྱི་དགོས་མཁོ་དང་འཚོ་གནས་ཀྱི་དགོས་མཁོ་ལ་འཕྲོད་ཅིང་རན་པའི་ཆོས་ལུགས་ཤིག་ཡིན་ཚེ་སྐབས་དུས་ངེས་ཅན་ཞིག་ལ་གཏན་ནས་ཉམས་མི་སྲིད་ལ་ཉམས་དགོས་པའི་སྐད་ཆ་ཡང་སྨྲ་ཡི་མེད་ཅེས་པའོ།།དེ་བས་ན།འབྱུང་འགྱུར་གྱི་སངས་རྒྱས་ཆོས་ལུགས་ཀྱང་བསྒྱུར་བཅོས་དང་འདོར་ལེན་ཁྲོད་ཀྱི་རིག་གཞུང་བྱེ་བྲག་པ་ཞིག་ལ་གོ་དགོས་ཡོད་ཅིང་།ད་ཆའི་སངས་རྒྱས་ཆོས་ལུགས་དང་རྒྱང་ཐག་གིས་ཆོད་ཡོད་པའང་གདོན་མི་ཟའོ།།